यूपी में जिस तरह से पीत पत्रकारिता करने वाले गिने चुने मठाधीस मौजूद हैं, उनका अब अंत निकट है। मैं सीबीआई निदेशक से इस खबर के माध्यम से अपील करना चाहूंगा कि वह यूपी के कुछ पत्रकारों के एसेट के बारे में जांच अवश्य करा लें कि इतनी अकूत संपति आखिर कहां से आई। मेरा यह भी कहना है कि इसके साथ ही मेरी भी जांच करा ले कि जो आवाज उठा रहा है उसका जीवन कितना पाक-साफ है कि नहीं। मेरी पारदर्शिता का नमूना जांच से सामने आ जाएगा। यूपी में एनआरएचएम घोटाला व कई अन्य घोटाले रोज पकड़े जा रहे हैं लेकिन पत्रकारों के घोटालों पर किसी की नजर नहीं जा पा रही है।